钦定古今图书集成/明伦汇编/氏族典/第196卷 > 《廖用贤尚友录》 > 晁迥
## 钦定古今图书集成/明伦汇编/氏族典/第196卷 > 《廖用贤尚友录》 > 晁迥

按《宋史晁迥传》，“迥字明远，世为澶州清丰人，共父佺
始徙家彭门。迥举进士，为大理评事，历知岳州录事
参军，改将作监丞，稍迁殿中丞。坐失入囚死罪，夺二
官，复将作丞，监徐、婺二州税，迁太常丞。真宗即位，用
宰相吕端、参知政事李沆荐，擢右正言，直史馆，献《咸
平新书》五十篇，又献《理枢》一篇。召试，除右司谏、知制”
诰，判尚书刑部。帝北征，雍王元份留守京师，加右谏
议大夫，为判官，进翰林学士。未几，知审官院，为“明德、
章穆二园陵礼仪使，同修国史，知大中祥符元年贡
举。”封泰山，祀汾阴，司太常，详定仪注。累迁尚书工部
侍郎。使契丹还，加史馆修撰，知通进银台司。史成，擢
刑部侍郎，进承旨，迁兵部侍郎。请分司西京，特拜工
部尚书、集贤院学士，判西京留司御史台，赐一子官
河南以就养。仁宗即位，迁礼部尚书。居台六年，累章
请老，以太子少保致仕。天圣中，迥年八十一，召宴太
清楼，免舞蹈，进太子少傅。及感疾，绝人事，屏医药，具
冠服而卒，年八十四。赠太子太保，谥文元。